Gauteng se derde vlaag van virus dalk erger | Maroela Media
Kenners meen Gauteng betree 'n "onbekende terrein" met 'n derde vlaag van die koronavirus wat dié digbevolkte provinsie moontlik binnekort erger as die eerste twee gaan tref.
Dít nadat Gauteng nié verlede jaar so hard soos die Wes-Kaap tydens die eerste vlaag getref is nie en talle Gautengers die afgelope Desember met vakansie of by familie in ander provinsies was toe die tweede vlaag die provinsie getref het, verduidelik Connie Mulder, hoof van Solidariteit se Navorsingsinstituut (SNI).
"Hierdie keer is almal in Gauteng. Dis boonop winter en almal is binnenshuis. Ons gaan nou vir die eerste keer sien hoe die provinsie met die grootste bevolking die hardste getref word."
Dr. Angelique Coetzee, voorsitter van die Suid-Afrikaanse Mediese Vereniging (Sama), glo ook Gauteng se derde vlaag gaan erger as die eerste twee wees. Volgens Coetzee is daar reeds aanduidings dat Gauteng se "opwaartse kurwe" van Covid-19-gevalle reeds die piek van die tweede vlaag verbygesteek het.
Dít kan gesien word in 'n grafiek deur Ridhwaan Suliman, senior navorser by die Wetenskaplike en Nywerheidsnavorsingsraad (WNNR) waarin die toename in Covid-19-gevalle in Gauteng tydens al drie vlae van die virusinfeksie met mekaar vergelyk word.
"Die Covid-19-syfers is op die punt om vorige pieke te oorskry. Ons betree 'n onbekende terrein," skryf Suliman vandeesweek in 'n inskrywing op Twitter.
A plea to take extra precaution????
Volgens Coetzee gaan die derde vlaag nog 'n geruime tyd duur te midde van die winter en gepaardgaande griepseisoen. "Hierdie vlaag gaan nie maklik verby ons gaan nie. Verkoue, griep en Covid-19 lyk nou almal presies dieselfde. Jy moet letterlik elke pasiënt vir Covid-19 toets."
Mulder voorspel dat Gauteng einde vandeesmaand of begin volgende maand die kruin van sy derde vlaag gaan bereik.
Hy sê dat Gauteng "optimisties" gesproke dan moontlik teen begin Augustus deur die derde vlaag infeksies kan wees hoewel dit "realisties" gesproke eerder teen middel of einde Augustus sal wees indien die vorige vlae as maatstaf gebruik word.
Dr. Cloete Jansen van Vuuren, spesialis in oordraagbare siektes en hoof van die departement van interne geneeskunde by 3 Militêre Hospitaal in Bloemfontein, sê op sy beurt Gautengers kan ten minste vir die volgende maand nog 'n beduiende toename in gevalle verwag voordat dit stabiliseer.
Dít aangesien die positiewe Covid-19-gevalle wat vandag aangemeld word eers oor 'n week of wat sal reflekteer wat hospitalisering betref, sê Jansen van Vuuren.
Hoewel die Vrystaat en Noord-Kaap ook reeds hul derde vlaag van infeksies beleef en hospitale onder druk verkeer, word dié provinsies se probleme "verdwerg" deur die benarde situasie waarin Gauteng tans gedompel is, sê Mulder.
"Die Noord-Kaap en die Vrystaat se hospitale is ook tans onder geweldige druk hoewel dit glo nie vergelyk kan word met Gauteng se situasie nie."
Ook Jansen van Vuuren meen Gauteng se derde vlaag gaan moontlik erger as die tweede een wees en gee toe dat dié provinsie tans 'n groter krisis as die Vrystaat en Noord-Kaap beleef weens die grootte van sy bevolking.
Mulder voorspel dat die Wes-Kaap volgende is om sy derde vlaag Covid-19-gevalle tegemoet te gaan gevolg deur die Oos-Kaap en KwaZulu-Natal.
Mulder, Coetzee en Jansen van Vuuren meen dis nou baie belangrik dat Gautengers hulself sover moontlik teen Covid-19 beskerm.
Jansen van Vuuren doen 'n beroep op diegene wat toegang tot die entstof het om hulself te laat inent en groot byeenkomste te vermy terwyl Coetzee meen die enigste uitweg in dié stadium is om weg te bly van plekke waar meer as tien mense bymekaarkom. Dit sluit in winkelsentrums, kerkdienste, restaurante en kroeë.
Volgens Coetzee is die afsonderingsregulasies wat tans geld nié streng genoeg nie.
"Was jou hande," herinner Mulder op sy beurt.
Kom kyk gerus hoe loop die mense in die Wes-Rand rond! Mense sonder maskers, loop in groepe om nie eers van die volgepakte taxi's te praat nie daar's géén venster oop nie ens.
ONS weet dat die entprogram power verloop want ons glo nie dat dit enigsins noding is nie, hou nou asseblief op om 'gogga maak vir baba bang' holrug te ry! Een van die dae lees ons nog dat elke 6 uit 3 mense doodgaan. Kry liewers al die syfers van al die lande se totale entings volgens n ranglys, dit sal interresand wees om te sien of ons laaste is
Hoe de hel doen julle 'n beroep op mense om in te ent as dit nie help nie? Dis fake nuus die! Mense wat Covid 19 onder lede het, het baie meer immuniteit as die was 'n inspuiting kry met dooie virus in! Van nog altyd af is natuurlike immuniteit daar, van daar die inenting.
Die natuurlike manier is superior, sal altyd wees! Hoe vinniger ons die virus kry, hoe beter. Gaan mense sterf? Ja! Kan ons dit keer? Nie almal nie! Dis die lewe!
Die groot probleem met 'n " vlaag", is dat dit groot druk plaas op hospitale. Dit veroorsaak dan meer sterfgevalle. Die baskitaar speler (62) van die groep " Four Jacks and a Jill" is Dinsdag oorlede agv die hospitaal wat nie meer suurstof gehad het nie. 'n Verlangse kennis (50) van Uppington is ook verlede week oorlede omrede daar nie 'n ventilator vir hom beskikbaar was nie.
Wat is die getal,,Het gesien vroeër die week in Kaysands waar ñ klient van my gevestig is mense loop sonder maskers inie Plakkers kampe rond,,,En praat nie eers van die illegal konneksies wat soos spinnerak drade oorie pad hang nie